Le Zbor

***Le Zbor*** prvi je mješoviti ženski, lezbijskofeministički zbor u Hrvatskoj i balkanskom okruženju. Broji petnaestak članica/pjevačica te nastupa *a capella* i uz pratnju benda. Repertoar *Le Zbora* sastoji se isključivo od obrada domaćih i stranih pop-rock uspješnica (*[[Kraftwerk]]a*, *[[Depeche Mode]]a*, *[[Let 3|Leta 3]]*, *[[Lollobrigida|Lollobrigide]]*...) te revolucionarnih i narodnih pjesama u novim aranžmanima.

## Historija
*Le Zbor* osnovan je u Zagrebu u listopadu 2005. godine. Od početka svojega djelovanja zbor nastoji biti promotor LGBT aktivizma među mlađom urbanom populacijom u Hrvatskoj i na Balkanu.

Pod ravnanjem prve dirigentice Lidije Dokuzović (2005. – 2012.) do sada je održao više od stotinu nastupa diljem Hrvatske i inozemstva. Posebno zapaženi bili su međunarodni nastupi u Londonu 2009. na Various Voices festivalu, u Kölnu 2010. na Gay Gamesu te 2011. u Beču na Duginu balu. *Le Zborom* od 2012. ravna Gloria Lindeman.

Osim samostalnih koncerata *Le Zbor* je sudjelovao u raznim umjetničkim projektima (filmovima, kazališnim predstavama, likovnim izložbama, modnim revijama, a pojavio se i u stripu) te je surađivao s poznatim domaćim umjetnicama i kolektivima (Sanjom Iveković, Ivanom Popović, Dubravkom Crnojević-Carić)..

O *Le Zboru* je 2009. snimljen i kratak dokumentarni film *Bože čuvaj Le Zbor* koji je prikazan na nekoliko festivala u Hrvatskoj, Sloveniji, Srbiji, Bosni i Hercegovini i Makedoniji.

*Le Zbor* je u svibnju 2012. izdao album *Hrvatske budnice* kojim je simbolički zaokružio šestogodišnji rad.

## Suradnje
*Le Zbor* od svog osnutka sudjeluje u LGBT događanjima i srodnim akcijama. Sudjelovao je u povorkama ponosa (ljubljanskoj, zagrebačkoj, splitskoj), a nastupao je povodom Dana borbe protiv homofobije, Dana žena, Dana ljudskih prava, Dana antifašističke borbe, u akcijama *Ne damo Varšavsku* i *Pravu na besplatno obrazovanje*, na solidarnim i humanitarnim koncertima.

*Le Zbor* je sudjelovao na nekoliko umjetničkih festivala (*[[Queer Zagreb]]u*, *[[Girl Power Festival]]u*, festivalu pop književnosti Kliker!, FAKI-ju, Umetnosti radi akcije!, *Grils are Wierdu*, *[[PitchWise]]<nowiki/>u*, Rdečim zorama, Festivalu samoorganizovanih horova, *[[Urban festival]]u*), smotrama i susretima (pjevačkih zborova, amaterskih zborova, glazbenih amatera), čitanja i predstavljanja poezije (Sanje Sagaste, Aide Bagić, Pesničenja, Goranova proljeća), a pojavljuje se u predstavama (Vagininim monolozima, Putujućem pozorištu Šopaloviću, Gozbi) i filmovima (*[[Gabriel (film)|Gabrielu]]* Vlatke Vorkapić i Razarajućem Afionu Marka Dimića).

Suradnja s umjetnicom Sanjom Iveković ostvarena je u njezinu radu *Poppy Fieldsu* predstavljenu na *12. Dokumentima u Kasselu*.

*Le Zbor* je poslužio kao inspiracija Heleni Janečić koja je ovjekovječila zbor u stripu. Ostvario je suradnju i s brojnim bendovima i zborovima (*Bura Bendom*, *[[Afion]]om*, *[[Lollobrigida Girls|Lollobrigidom]]*, *U pol 9 kod Sabe*, *[[Kimiko]]m*, *[[Let 3|Letom 3]]*, *Qlapom*, *[[Čipkice|Čipkicama]]*) a s *Vergl Grindom* snimljen je i prvi album *Hrvatske budnice*.

U posljednje četiri godine *Le Zbor* nastupa na velikim mainstream spektaklima i modnim revijama kao što su *[[Cro-à-Porter]]* 2009., *Draft Fashion Week* 2010., *[[T-Mobile INmusic festival]]* 2009., nastup na *Pozitivnu koncertu* i suradnja s *[[Let 3|Letom 3]]* 2011. i 2012., nastup kao predgrupa *Kirilu Đajkovskom* 2010., *Night in Europe* (povodom Dana Europe) s *[[Elemental]]om*, *[[Gustafi]]ma* i *Ruizom* 2010.

Međunarodni nastupi poput onih na *Various Voicesu* 2009. u Londonu, *Gay Games Cologneu* 2010. u Kölnu, Duginu balu u Beču 2011. daju *Le Zboru* dimenziju promicatelja prava LGBT osoba i izvan Hrvatske.

Kavita Ramdas iz organizacije *Global Fund For Women* predstavila je *Le Zbor* na TED-ovoj konferenciji u govoru naslovljenu *Radical Women Embracing Tradition* inspiriranu susretima s jakim ženama koje se bore za bolji svijet a istovremeno prigrljuju tradiciju.

Dana 17. svibnja 2013. članice Le Zbora su otpjevale nekoliko pjesama iz svog repertoara na Jelačićevom trgu i Cvjetnom trgu u Zagrebu kako bi time obilježile Međunarodni dan borbe protiv homofobije i izrazile svoje negodovanje zbog prikupljanja potpisa za referendum o braku od strane građanske inicijative U ime obitelji.
Članice Le Zbora su također prigodom obilježavanja Međunarodnog dana borbe protiv homofobije na Zrinjevcu dale podršku radnicama Domaće tvornice rublja (DTR) u borbi za radnička prava..

## Diskografija
*Hrvatske budnice* prvi su album *Le Zbora* objavljen pod etiketom Dirty Old Label. Na albumu se nalazi dvanaest pjesama.

* *Hrvatske budnice* (2012.)
:# Moja mala nema mane (trad.)
:# Dodolska (trad.)
:# Po šumama i gorama (trad.)
:# Katjusha (trad.)
:# Ay Carmela (trad./riječi: D. Rundek/obr.L.Dokuzović)
:# Jovano, Jovanke (trad.)
:# Crveni makovi (trad./riječi: M.P. Miškina/obr. L. Dokuzović)
:# Riječke pičke (glazba i tekst: D. Martinović, Z. Prodanović/ obr. L. Dokuzović)
:# Das Model (Glazba i tekst: Karl Bartos, Emil Schult & Ralf Schult / obr. L. Dokuzović)
:# Moj dečko je gay (glazba i tekst: I. Prester, Z. Pleško, L. Šuljić/ obr: L. Dokuzović)
:# Personal Jesus (glazba i tekst: M.Gore/ obr. L. Dokuzović)
:# Internacionala (glazba: P. Degeyter, tekst: E. Pottier)

Tradicijske pjesme obrađene su u lezbijskofeminističkom ključu, revolucionarne borbene pjesme u kontekstu današnjeg kapitalističkoga društva dok je popularnim pjesmama dana nova dimenzija. Omot albuma ilustrirala je Helena Janečić i dizajnirala Kuna Zlatica.

## Filmografija
* *Bože čuvaj Le Zbor* (2009.) autorica Dalije Pintarić i Lore Šuljić

*Bože čuvaj Le Zbor* kratak je dokumentarni film autorice Dalije Pintarić i Lore Šuljić o *Le Zborovoj* glazbi, angažmanu i porukama koje promiču. Autorice su pratile zbor na prvom sudjelovanju jednog LGBT zbora iz ovog dijela Europe na festivalu lezbijskih i gej zborova *Various Voicesu* u Londonu. U filmu se može vidjeti da li je uistinu sve bolje na zapadu te da li je i iz londonske perspektive Hrvatska "tako lijepa, a tako blizu".

Premijera filma održana je 15. svibnja 2009. u Zagrebu u Net klubu Mami povodom obilježavanja Međunarodnog dana borbe protiv homofobije, a otada je prikazan dvadesetak puta na festivalma diljem regije: DORF-u - festivalu dokumentarnog rock filma, Liburnia film festivalu, ljubljanskom lezbijskom i gej filmskom festivalu, novosadskom festivalu EXIT-u i beogradskom Mixeru...

*Le Zbor* pojavljuje se i u dvama dokumentarnim filmovima:
* *Gabrielu* (2011.) autorice Vlatke Vorkapić
* *Razarajućem Afionu* (2011.) autora Marka Dimića.

## Izvori

## Vanjske veze
* službeno mrežno sjedište Le Zbora 
* profil Le Zbora na Facebooku